VIDEO | Hiina mänguhiid Tencent loob poolakate „Cyberpunk 2077-le“ korralikku konkurenti
Hiina tehnoloogiagigandi Tencenti videomänguosakond kuulutas välja küberpungliku üksikisikuvaates tulistamismängu, mis hetkel kannab nime „Code: SYN“. Mängu tegevus leiab aset aastas 2035 (poolakate teoseni päris ei küündita), mängija saab valida kolme erineva fraktsiooni vahel ning igal tegelasel on olemas ka küberneetiline lemmikloom.
Hetkel ei ole teada, kas tegemist on puhtalt võrgus mängitava teosega või kaasneb sellega ka mingisugune üksikmängukampaania (võrdluseks: „Cyberpunk 2077“ on loopõhine üksikmäng, mille mitmikmänguosis jõuab teosesse millalgi hiljem).
Küll on teada, et „Code: SYN“ jõuab nii PC kui ka konsoolide peale ning teos jookseb Epic Gamesi loodud Unreal mängumootoril.